CELEX: 32019D2151
Language: bg
Date: 2019-12-13 00:00:00
Title: Решение за изпълнение (ЕС) 2019/2151 на Комисията от 13 декември 2019 година за създаване на работна програма относно разработването и въвеждането на електронните системи, предвидени в Митническия кодекс на Съюза

16.12.2019   
               
               
                  BG
               
               
                  Официален вестник на Европейския съюз
               
               
                  L 325/168
               
            
         РЕШЕНИЕ ЗА ИЗПЪЛНЕНИЕ (ЕС) 2019/2151 НА КОМИСИЯТА
         от 13 декември 2019 година
         за създаване на работна програма относно разработването и въвеждането на електронните системи, предвидени в Митническия кодекс на Съюза
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 281 от него,
         като има предвид, че:
         
                     (1)
                  
                  
                     В член 6 от Регламент (ЕС) № 952/2013 за създаване на Митнически кодекс на Съюза се предвижда всеки обмен на информация между митническите органи и между икономическите оператори и митническите органи, както и съхранението на тази информация да се извършва посредством използването на средства за електронна обработка на данни. В член 280 от Регламента се предвижда Комисията да изготви работна програма относно разработването и въвеждането на електронните системи (наричана по-долу „работната програма“).
                  
               
                     (2)
                  
                  
                     Комисията прие първата работна програма с Решение за изпълнение 2014/255/ЕС на Комисията (2) и я актуализира за пръв път през 2016 г. с Решение за изпълнение (ЕС) 2016/578 на Комисията (3). Работната програма от 2016 г. трябва да бъде актуализирана, за да се вземе предвид новият график за въвеждане на електронните системи, изготвен въз основа на ресурсите и приоритетите. Необходимо е да се вземе предвид и изменението на член 278 от Регламент (ЕС) № 952/2013, направено с Регламент (ЕС) 2019/632 на Европейския парламент и на Съвета (4), с което се удължават преходните мерки за използване на средства, различни от средствата за електронна обработка на данни, предвидени в Регламент (ЕС) № 952/2013. С цел да се гарантира устойчивостта и надеждността на графика за въвеждане на електронните системи, предвидени в Регламент (ЕС) № 952/2013, бъдещи актуализации на работната програма следва да има само при наличие на новости. Поради това следва да бъде заличена разпоредбата, с която се изисква ежегодна актуализация на работната програма.
                  
               
                     (3)
                  
                  
                     Необходимо е също така да се уточнят допълнително някои елементи от задължението за докладване, наложено на държавите членки и на Комисията по силата на новия член 278а от Регламент (ЕС) № 952/2013, с цел да се проследява напредъкът при разработването на електронните системи. В съответствие с параграф 4 от посочения член държавите членки трябва да предоставят на Комисията два пъти годишно актуализирана таблица за собствения си напредък при разработването и въвеждането на електронните системи. Таблицата следва да съдържа датите на завършване на някои ключови етапи, а в случай на забавяне или риск от забавяне — смекчаващите действия съгласно посоченото в член 278а, параграф 3. Необходимо е също така да се уточнят датите, в срок до които държавите членки следва да изпращат информацията. Това ще позволи на Комисията да изготвя и предава на Европейския парламент и на Съвета в края на всяка година своя доклад относно напредъка при разработването на електронните системи. Държавите членки следва също да информират незабавно Комисията при значителни промени в своето планиране в областта на информационните технологии. Предвид обаче на задължението за докладване по член 278а, параграф 4, вече не е необходимо от държавите членки да се изисква да изпращат информация 6 месеца преди въвеждането на нова електронна система.
                  
               
                     (4)
                  
                  
                     В работната програма следва да бъдат изброени електронните системи, предвидени в Регламент (ЕС) № 952/2013, съответните членове, в които се съдържат разпоредби относно тези системи, както и датите, на които се предвижда системите да влязат в експлоатация. В работната програма следва да се направи разграничение между електронните системи, които държавите членки ще разработват сами („национални системи“), и онези, които ще бъдат разработвани в сътрудничество с Комисията („трансевропейски системи“). Всички тези системи са необходими, за да може Регламент (ЕС) № 952/2013 да стане напълно ефективен. Списъкът следва да се основава на съществуващия документ за планиране, обхващащ всички митнически проекти, свързани с информационните технологии (ИТ) (наречен „многогодишен стратегически план за митниците (МГСП-М)“ (5)), който се съставя в съответствие с Решение № 70/2008/ЕО на Европейския парламент и на Съвета (6), и по-специално с член 4 и член 8, параграф 2 от него. Електронните системи, посочени в работната програма, следва да се управляват, подготвят и разработват съгласно установеното в МГСП-М.
                  
               
                     (5)
                  
                  
                     Тъй като преходният период за пълното прилагане на Регламент (ЕС) № 952/2013 следва да приключи най-късно на датите, посочени в член 278, предвидени в същия регламент, в работната програма се уточняват по-подробно действителните дати на въвеждане на всяка от електронните системи и в самата нея се определя крайната дата на прилагане на специфичните преходни мерки, предвидени в Делегиран регламент (ЕС) 2016/341 на Комисията (7).
                  
               
                     (6)
                  
                  
                     Когато работната програма позволява на държавите членки да изберат кога в рамките на определен период (т.нар. „период на въвеждане“) да въведат дадена трансевропейска или национална електронна система, в приложението следва ясно да се посочи, че „началната дата на въвеждане“ е най-ранната дата, на която държавите членки може да започнат да експлоатират новата електронна система, а „крайната дата на въвеждане“ е последната дата, до която всички държави членки и всички икономически оператори трябва да започнат да използват новата или подобрената електронна система. Крайната дата на въвеждане следва да бъде и краят на срока на прилагане на преходните мерки, свързани с тази електронна система. Ето защо тези дати следва да бъдат определени въз основа на крайните срокове, предвидени в член 278, параграфи 1, 2 и 3 от Регламент (ЕС) № 952/2013. Тези периоди на въвеждане са необходими, за да се внедрят системите на равнището на Съюза, като се вземат предвид нуждите на всяка система. Спрямо митническия проект за сигурност и безопасност преди пристигането на стоките (СКВ2) следва да се прилагат различни правила относно периодите на въвеждане. В този случай всички държави членки следва да са готови да въведат в експлоатация всеки пусков етап на проекта на началната дата на пускане, докато на икономическите оператори следва да се даде възможност, със съгласието на държавите членки, да се свържат в рамките на периода на въвеждане.
                  
               
                     (7)
                  
                  
                     Що се отнася до миграцията на националните електронни системи, периодите на въвеждане следва да се адаптират към националните планове на държавите членки за проектите и миграцията и следва да вземат предвид тяхната специфична национална информационна среда и техните специфични национални обстоятелства. Крайните дати на въвеждане на националните електронни системи следва да сложат край и на сроковете на прилагане на преходните мерки, свързани с тези електронни системи. Ето защо тези дати следва да бъдат определени въз основа на крайните срокове, предвидени в член 278, параграфи 1, 2 и 3 от Регламент (ЕС) № 952/2013.
                  
               
                     (8)
                  
                  
                     Държавите членки и Комисията следва също да направят необходимото, така че икономическите оператори да получават своевременно техническата информация, която им е необходима, за да актуализират своите собствени електронни системи и да се свържат към новите или подобрените електронни системи, предвидени в Регламент (ЕС) № 952/2013. Информация за необходимите промени трябва да се предоставя между 12 и 24 месеца преди въвеждането на дадена система, ако това е необходимо поради обхвата и естеството на тази система. За незначителни промени този срок може да бъде по-кратък.
                  
               
                     (9)
                  
                  
                     Датите на въвеждане на някои проекти трябва да бъдат изменени, за да се осигури синхронизация между работната програма и МГСП-М и да се вземат предвид новите крайни срокове, предвидени в член 278 от Регламент (ЕС) № 952/2013.
                  
               
                     (10)
                  
                  
                     Мерките, предвидени в настоящото решение, са в съответствие със становището на Комитета по Митническия кодекс,
                  
               ПРИЕ НАСТОЯЩОТО РЕШЕНИЕ:
         
            Член 1
            Работната програма
            С настоящото се приема работната програма относно разработването и въвеждането на електронните системи, предвидени в Регламент (ЕС) № 952/2013 за създаване на Митническия кодекс на Съюза (наричана по-долу „работната програма“), която се съдържа в приложението.
         
         
            Член 2
            Изпълнение
            
               1.   Комисията и държавите членки си сътрудничат при изпълнението на работната програма.
            
            
               2.   Държавите членки разработват и въвеждат съответните електронни системи в рамките на датите на съответните периоди на въвеждане, определени в работната програма.
            
            
               3.   Проектите, посочени в работната програма, както и подготовката и внедряването на свързаните с тях електронни системи се управляват в съответствие с работната програма и многогодишния стратегически план за митниците.
            
            
               4.   Комисията се ангажира — когато поставя началото на проектите по работната програма — да се стреми към постигането на общо разбиране и съгласие с държавите членки относно обхвата на проекта, замисъла, изискванията и архитектурата на електронните системи. Когато е приложимо, Комисията се консултира и с икономическите оператори и взема предвид становищата им.
            
         
         
            Член 3
            Актуализации
            Работната програма се актуализира редовно, за да се гарантира съответствието ѝ с новостите при изпълнението на Регламент (ЕС) № 952/2013 и адаптирането ѝ към тези новости, както и за да се отчете действителният напредък при подготовката и разработването на електронните системи. Това се отнася особено за наличието на общо съгласувани спецификации и практическото въвеждане в експлоатация на електронните системи.
         
         
            Член 4
            Разпространение на информация и докладване
            
               1.   Комисията и държавите членки обменят информация относно планирането и напредъка по внедряването на всяка от системите.
            
            
               2.   Всяка година в срок до 31 януари и до 30 юни държавите членки представят на Комисията националните си планове за проектите и миграцията, както и таблицата за своя напредък при разработването и въвеждането на електронните системи, посочена в член 278а, параграф 4 от Регламент (ЕС) № 952/2013. Плановете и таблицата съдържат съответната информация, необходима за годишния доклад, който се представя от Комисията по силата на член 278а от Регламент (ЕС) № 952/2013.
            
            
               3.   Държавите членки информират незабавно Комисията за всяка важна актуализация на своите национални планове за проектите и миграцията.
            
            
               4.   Държавите членки предоставят своевременно на икономическите оператори техническите спецификации, свързани с външната комуникация на националната електронна система.
            
         
         
            Член 5
            Отмяна
            
               1.   Решение за изпълнение (ЕС) 2016/578 се отменя.
            
            
               2.   Позоваванията на отмененото решение и на Решение за изпълнение 2014/255/ЕС се смятат за позовавания на настоящото решение.
            
         
         
            Член 6
            Влизане в сила
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 13 декември 2019 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 269, 10.10.2013 г., стр. 1.
         
            (2)  Решение за изпълнение 2014/255/ЕС на Комисията от 29 април 2014 г. за създаване на работна програма за Митническия кодекс на Съюза (ОВ L 134, 7.5.2014 г., стр. 46).
         
            (3)  Решение за изпълнение (ЕС) 2016/578 на Комисията от 11 април 2016 г. за създаване на работна програма относно разработването и въвеждането на електронните системи, предвидени в Митническия кодекс на Съюза (ОВ L 99, 15.4.2016 г., стр. 6).
         
            (4)  Регламент (ЕС) 2019/632 на Европейския парламент и на Съвета от 17 април 2019 г. за изменение на Регламент (ЕС) № 952/2013 с цел да се удължат преходните мерки за използване на средства, различни от средствата за електронна обработка на данни, предвидени в Митническия кодекс на Съюза (ОВ L 11, 25.4.2019 г., стр. 54).
         
            (5)  https://ec.europa.eu/taxation_customs/general-information-customs/electronic-customs_en#heading_2
         
            (6)  Решение № 70/2008/ЕО на Европейския парламент и на Съвета от 15 януари 2008 г. относно безкнижна среда в митниците и търговията (ОВ L 23, 26.1.2008 г., стр. 21).
         
            (7)  Делегиран регламент (ЕС) 2016/341 на Комисията от 17 декември 2015 г. за допълнение на Регламент (ЕС) № 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (ОВ L 69, 15.3.2016 г., стр. 1).
      
      
         
            ПРИЛОЖЕНИЕ
            Работна програма относно разработването и въвеждането на електронните системи, предвидени в Митническия кодекс на Съюза
            I.   ВЪВЕДЕНИЕ
            
                     
                        1.
                     
                     
                        Работната програма е инструмент в подкрепа на прилагането на онези разпоредби от Регламент (ЕС) № 952/2013, които засягат разработването и въвеждането на предвидените в него електронни системи.
                     
                  
                     
                        2.
                     
                     
                        В работната програма също така се уточняват периодите, в които се прилагат преходните мерки до въвеждането на новите или подобрените електронни системи, както е посочено в Делегиран регламент (ЕС) 2015/2446 на Комисията (1), Делегиран регламент (ЕС) 2016/341 и Регламент за изпълнение (ЕС) 2015/2447 на Комисията (2).
                     
                  
                     
                        3.
                     
                     
                        Под „ключов етап“ на техническите спецификации се разбира датата, на която е предоставена стабилна версия на техническите спецификации. За националните системи или компоненти тази дата ще бъде съобщена в рамките на публикуваните национални планове за проектите.
                     
                  
                     
                        4.
                     
                     
                        В работната програма се определят следните „дати на въвеждане“ на трансевропейските и националните системи:
                        
                                    а)
                                 
                                 
                                    под „начална дата на периода на въвеждане“ на електронните системи се разбира най-ранната дата, на която електронната система влиза в експлоатация;
                                 
                              
                                    б)
                                 
                                 
                                    под „крайна дата на периода на въвеждане“ на електронните системи се разбира:
                                    
                                                —
                                             
                                             
                                                последната дата, до която системите трябва да са влезли в експлоатация във всички държави членки и да се използват от всички икономически оператори, както и
                                             
                                          
                                                —
                                             
                                             
                                                крайната дата на валидност на преходните мерки.
                                             
                                          
                              За целите на буква б) датата е същата като началната дата, ако за миграцията или въвеждането не е предвиден действителен период.
                     
                  
                     
                        5.
                     
                     
                        За чисто националните системи или за специфичните национални компоненти на един по-широк проект на Съюза държавите членки може да определят датите на въвеждане и началните и крайните дати на периода на въвеждане в своите национални планове за проектите при спазване на общите крайни срокове, предвидени в член 278 от Регламент (ЕС) № 952/2013.
                        Първата алинея се отнася до следните национални системи или специфични национални компоненти:
                        
                                    а)
                                 
                                 
                                    МКС: автоматизирана система за износа (AES), компонент 2 (подобряване на националните системи за износа) (част II, точка 10);
                                 
                              
                                    б)
                                 
                                 
                                    МКС: специални режими (при внос/при износ — SP IMP/SP EXP) (част II, точка 12);
                                 
                              
                                    в)
                                 
                                 
                                    МКС: уведомление за пристигане, уведомление за представяне, временно складиране (част II, точка 13);
                                 
                              
                                    г)
                                 
                                 
                                    МКС: подобряване на националните системи за вноса (част II, точка 14);
                                 
                              
                                    д)
                                 
                                 
                                    МКС: управление на обезпеченията — компонент 2 (част II, точка 16).
                                 
                              
                  
                     
                        6.
                     
                     
                        За трансевропейските системи, за които е определен период на въвеждане, но не и конкретна дата на въвеждане, държавите членки може, ако преценят, че е уместно, да започнат въвеждането на удобна дата в рамките на този период и да определят срок, в който икономическите оператори да осъществят миграция. Началната и крайната дата се съобщават на Комисията. Комисията и държавите членки трябва внимателно да разгледат аспектите от общата област.
                        Първата алинея се отнася до следните трансевропейски системи:
                        
                                    а)
                                 
                                 
                                    МКС: подобряване на новата компютризирана система за транзит (NCTS) (част II, точка 9);
                                 
                              
                                    б)
                                 
                                 
                                    МКС: автоматизирана система за износа (AES), компонент 1 (част II, точка 10);
                                 
                              
                                    в)
                                 
                                 
                                    МКС: централизирано оформяне на вноса (CCI) (част II, точка 15).
                                 
                              Трансевропейската система на МКС: система за контрол на вноса (СКВ2) (част II, точка 17) също изисква постепенно въвеждане и преходен период. Подходът в този случай обаче е различен, тъй като от всички държави членки се очаква да са готови по едно и също време за всеки пусков етап в началото на всеки период на въвеждане. Освен това, ако се прецени за подходящо, държавите членки може да позволят на икономическите оператори да се свързват постепенно към системата до края на периода на въвеждане, предвиден за всеки пусков етап. Държавите членки трябва да публикуват на своите уебсайтове, в координация с Комисията, крайните срокове и инструкциите за икономическите оператори.
                     
                  
                     
                        7.
                     
                     
                        При изпълнението на работната програма Комисията и държавите членки ще трябва да управляват внимателно една сложна съвкупност от зависимости, променливи и допускания. За управление на планирането ще бъдат използвани принципите, установени в МГСП-М.
                        Проектите ще бъдат разгърнати на различни етапи — от подготовката и разработването до изграждането, изпитването, миграцията и окончателното въвеждане в експлоатация. Ролята на Комисията и на държавите членки на тези различни етапи ще зависи от естеството и архитектурата на системите и техните компоненти или услуги, както е описано в подробните проектни фишове на МГСП-М. Когато е уместно, Комисията, в тясно сътрудничество с държавите членки, ще определя общи технически спецификации, които, след преглед от държавите членки, да са налице 24 месеца преди определената целева дата на въвеждане на електронна система.
                        Държавите членки и Комисията следва също да направят необходимото, така че икономическите оператори да получават своевременно техническата информация, която им е необходима, за да актуализират своите собствени електронни системи и да се свържат към новите или подобрените електронни системи, предвидени в Регламент (ЕС) № 952/2013. При наличие на промени икономическите оператори трябва да бъдат информирани между 12 и 24 месеца преди въвеждането на дадена система, ако това е необходимо поради обхвата и естеството на промяната, за да им се даде възможност да направят съответните планове и корекции в своите системи и интерфейси. За незначителни промени този срок може да бъде по-кратък.
                        Държавите членки и, когато е необходимо, Комисията ще участват в разработването и въвеждането на системите в съответствие с определените архитектура и спецификации на системите. Дейностите ще бъдат съобразени с ключовите етапи и датите, посочени в работната програма. Комисията и държавите членки ще си сътрудничат с икономическите оператори и с други заинтересовани страни.
                        Икономическите оператори ще трябва да предприемат необходимите мерки, за да бъдат в състояние да използват системите след въвеждането им и не по-късно от крайните дати, определени в настоящата работна програма, или, когато е приложимо, определени от държавите членки като част от националните им планове.
                     
                  II.   СПИСЪК НА ПРОЕКТИТЕ, СВЪРЗАНИ С РАЗРАБОТВАНЕТО И ВЪВЕЖДАНЕТО НА ЕЛЕКТРОННИТЕ СИСТЕМИ
            А.   Пълен списък
            
            
                        „Проекти по МКС и свързани електронни системи“
                        Списък на проектите, свързани с разработването и въвеждането на електронните системи, изисквани за прилагането на Кодекса
                     
                     
                        Правно основание
                     
                     
                        Ключов етап
                     
                     
                        Дати на въвеждане на електронните системи
                     
                  
                         
                     
                     
                         
                     
                     
                         
                     
                     
                        Начална дата на периода на въвеждане на електронната система (3)
                        
                     
                     
                        Крайна дата на периода на въвеждане на електронната система (4) = Крайна дата на преходния период
                     
                  
                        1.   МКС: система за регистрирани износители (REX)
                        
                        Целта на проекта е да се предостави на разположение актуална информация за регистрираните износители, установени в държави, участващи в общата схема от преференции (ОСП), които изнасят стоки за Съюза. Системата е трансевропейска и включва също така данни за икономическите оператори от ЕС с цел подпомагане на износа за държави, участващи в ОСП. Изискваните данни бяха включени в системата постепенно до 31 декември 2017 г.
                     
                     
                        Член 6, параграф 1 и членове 16 и 64 от Регламент (ЕС) № 952/2013.
                     
                     
                        Целева дата на техническите спецификации
                        = първото тримесечие на 2015 г.
                     
                     
                        1.1.2017 г.
                     
                     
                        1.1.2017 г.
                     
                  
                        2.   МКС: обвързваща тарифна информация (ОТИ)
                        
                        Целта на проекта е да осигури подобряване на съществуващата трансевропейска система EОТИ-3, за да се гарантира следното:
                        
                                    а)
                                 
                                 
                                    привеждане в съответствие на системата EОТИ-3 с изискванията на МКС;
                                 
                              
                                    б)
                                 
                                 
                                    по-широк обхват на изискваните данни от декларацията за целите на наблюдението;
                                 
                              
                                    в)
                                 
                                 
                                    мониторинг на задължителното използване на ОТИ;
                                 
                              
                                    г)
                                 
                                 
                                    мониторинг и управление на по-широкото използване на ОТИ.
                                 
                              Проектът се изпълнява на два етапа.
                        Първият етап (стъпка 1) осигурява възможността постепенно да се получава наборът от данни от декларацията, изисквани по МКС, от 1 март 2017 г. до изпълнението на проектите, изброени в точка 10 (най-късно до 1 декември 2023 г.) и точка 14 (най-късно до 31 декември 2022 г.). Със стъпка 2 се изпълнява задължението за контрол на използването на ОТИ въз основа на новоизисквания набор от данни от декларацията и привеждане в съответствие с процеса за вземане на митнически решения.
                        На втория етап се въвежда електронният формуляр за заявление и решение ОТИ, а на икономическите оператори се предоставя хармонизиран интерфейс за търговци за електронно подаване на заявление ОТИ и електронно получаване на решение ОТИ.
                     
                     
                        Член 6, параграф 1 и членове 16, 22, 23, 26, 27, 28, 33 и 34 от Регламент (ЕС) № 952/2013
                     
                     
                        Целева дата на техническите спецификации
                        = второто тримесечие на 2016 г.
                        (етап 1)
                     
                     
                        1.3.2017 г.
                        (етап 1 — стъпка 1)
                     
                     
                        1.3.2017 г.
                        (етап 1 — стъпка 1)
                     
                  
                        2.10.2017 г.
                        (етап 1 — стъпка 2)
                     
                     
                        2.10.2017 г.
                        (етап 1 — стъпка 2)
                     
                  
                        Целева дата на техническите спецификации
                        = второто тримесечие на 2018 г.
                        (етап 2)
                     
                     
                        1.10.2019 г.
                        (етап 2)
                     
                     
                        1.10.2019 г.
                        (етап 2)
                     
                  
                        3.   МКС: митнически решения
                        
                        Проектът има за цел хармонизиране на процесите, свързани с подаването на заявления за митническо решение, вземане на решения и управлението на решенията чрез стандартизация и електронно управление на данните за заявления и решения/разрешения в целия Съюз. Проектът се отнася за национални решения и решения на няколко държави членки, както е определено в Кодекса, и обхваща системните компоненти, разработени централно на равнището на Съюза, и интеграцията с националните компоненти, когато държавите членки решат да имат такива. Тази трансевропейска система улеснява консултациите по време на периода на вземането на решения и управлението на процеса за издаване на разрешения.
                     
                     
                        Член 6, параграф 1 и членове 16, 22, 23 26, 27 и 28 от Регламент (ЕС) № 952/2013
                     
                     
                        Целева дата на техническите спецификации
                        = четвъртото тримесечие на 2015 г.
                     
                     
                        2.10.2017 г.
                     
                     
                        2.10.2017 г.
                     
                  
                        4.   Пряк достъп за търговците до европейските информационни системи (единно управление на потребителите и цифров подпис)
                        
                        Целта на проекта е да се осигурят действително приложими решения за пряк и хармонизиран достъп за търговците като услуга, предназначена за интерфейсите потребители/системи, която следва да се включи в електронните митнически системи, определени в специалните проекти по МКС. Единното управление на потребителите и цифровият подпис ще бъдат интегрирани в порталите на съответните системи и включват подкрепа за управлението на самоличността, достъпа и потребителите в съответствие с необходимите политики за сигурност.
                        Първото въвеждане се осъществи едновременно с въвеждането на системата за митнически решения в рамките на МКС.
                        Това техническо решение за идентификация и управление на потребителите впоследствие ще се предостави за ползване в други проекти по МКС, като МКС: обвързваща тарифна информация (ОТИ), подобряването на МКС: одобрени икономически оператори (ОИО), МКС: доказателство за съюзен статус и МКС: информационни листове за специални режими. Вж. различните проекти за датите на въвеждане.
                     
                     
                        Член 6, параграф 1 и член 16 от Регламент (ЕС) № 952/2013
                     
                     
                        Целева дата на техническите спецификации
                        = четвъртото тримесечие на 2015 г.
                     
                     
                        2.10.2017 г.
                     
                     
                        2.10.2017 г.
                     
                  
                        5.   МКС: одобрени икономически оператори (ОИО) — подобряване
                        
                        Проектът цели подобряване на оперативните процеси, свързани със заявленията и разрешенията за ОИО, като се вземат под внимание промените в правните разпоредби на МКС.
                        На първия етап проектът цели да се внедрят основните подобрения на системата ОИО като част от хармонизирането на процедурата за вземане на митнически решения.
                        На втория етап с проекта се въвежда електронният формуляр за заявление и решение за ОИО, а на икономическите оператори се предоставя хармонизиран интерфейс за електронно подаване на заявление за ОИО и електронно получаване на решение за ОИО. Подобрената система се въвежда на два пускови етапа: част 1 — за подаването на заявлението за ОИО и процеса на вземане на решение, и част 2 — за другите последващи процеси.
                     
                     
                        Член 6, параграф 1 и членове 16, 22, 23, 26, 27, 28, 38 и 39 от Регламент (ЕС) № 952/2013
                     
                     
                        Целева дата на техническите спецификации
                        = първото тримесечие на 2016 г.
                     
                     
                        5.3.2018 г.
                        (етап 1)
                     
                     
                        5.3.2018 г.
                        (етап 1)
                     
                  
                        Целева дата на техническите спецификации
                        = четвъртото тримесечие на 2018 г.
                     
                     
                        1.10.2019 г.
                        (етап 2 – част 1 – първоначални процеси)
                        16.12.2019 г.
                        (етап 2 – част 2 – други процеси)
                     
                     
                        1.10.2019 г.
                        (етап 2 — част 1)
                        16.12.2019 г.
                        (етап 2 — част 2)
                     
                  
                        6.   МКС: система за регистрация и идентификация на икономическите оператори (EORI 2) — подобряване
                        
                        Този проект има за цел да предложи несъществено подобрение на съществуващата трансевропейска система EORI, която дава възможност за регистрация и идентификация на икономическите оператори от Съюза и от трети държави и на лица, различни от икономически оператори, които извършват свързана с митниците дейност в Съюза.
                     
                     
                        Член 6, параграф 1 и член 9 от Регламент (ЕС) № 952/2013 за създаване на Митническия кодекс на Съюза
                     
                     
                        Целева дата на техническите спецификации
                        = второто тримесечие на 2016 г.
                     
                     
                        5.3.2018 г.
                     
                     
                        5.3.2018 г.
                     
                  
                        7.   МКС: Наблюдение 3
                        
                        Този проект има за цел да осигури подобрение на системата Наблюдение 2+, за да гарантира нейното съответствие с изискванията на МКС, сред които стандартният обмен на информация чрез средства за електронна обработка на данни и въвеждането на необходимите функции за обработване и анализиране на пълния набор от данните от наблюдение, получени от държавите членки.
                        Той включва нови възможности за извличане на данни и функции за предоставяне на информация, които ще бъдат предоставени на Комисията и държавите членки.
                        Пълното изпълнение на този проект зависи от проектите, изброени в точка 10 (най-късно до 1 декември 2023 г.) и точка 14 (най-късно до 31 декември 2022 г.). Датата на въвеждане на тази система трябва да бъде определена от държавите членки като част от техните национални планове.
                     
                     
                        Член 6, параграф 1, член 16 и член 56, параграф 5 от Регламент (ЕС) № 952/2013
                     
                     
                        Целева дата на техническите спецификации
                        = третото тримесечие на 2016 г.
                     
                     
                        1.10.2018 г.
                     
                     
                        1.10.2018 г.
                     
                  
                        8.   МКС: доказателство за съюзен статус
                        
                        Проектът цели създаването на нова трансевропейска система за съхранение, управление и извличане на доказателствата за съюзен статус T2L/F и митническия манифест за стоките (издадени от различен от одобрен издател).
                        Тъй като въвеждането на митническия манифест за стоките трябва да бъде свързано със средата за европейско морско обслужване на едно гише, тази част от проекта ще бъде изпълнена в отделен етап.
                     
                     
                        Член 6, параграф 1 и членове 16 и 153 от Регламент (ЕС) № 952/2013.
                     
                     
                        Целева дата на техническите спецификации
                        = първото тримесечие на 2022 г.
                     
                     
                        1.3.2024 г.
                        (етап 1)
                        2.6.2025 г.
                        (етап 2)
                     
                     
                        1.3.2024 г.
                        (етап 1)
                        2.6.2025 г.
                        (етап 2)
                     
                  
                        9.   МКС: подобряване на новата компютризирана система за транзит (NCTS)
                        
                        Целта на този проект е да приведе в съответствие съществуващата трансевропейска система NCTS с новия МКС.
                        
                           Компонент 1 – „Етап 5 на NCTS“: целта на този етап е системата NCTS да се приведе в съответствие с новите изисквания на МКС, освен онези по отношение на елементите от данни за безопасност и сигурност в митническите декларации за транзит на стоки, въведени на митническата територия на Съюза.
                        Той обхваща регистрирането на събития „по маршрута“ и привеждането в съответствие на обмена на информация с изискванията за данните на МКС и подобряването и разработването на интерфейси с други системи.
                        
                           Компонент 2 – „Етап 6 на NCTS“: целта на този етап е да се въведат специфичните нови изисквания по отношение на елементите от данни за безопасност и сигурност в митническите декларации за транзит на стоки, въведени на митническата територия на Съюза, в резултат на проект 17 (МКС: СКВ2). За обхвата и решението за въвеждане ще бъде постигнато съгласие по време на първоначалния етап на проекта.
                     
                     
                        Член 6, параграф 1 и членове 16 и 226—236 от Регламент (ЕС) № 952/2013
                     
                     
                        Целева дата на техническите спецификации
                        = четвъртото тримесечие на 2019 г.
                        Целева дата на техническите спецификации
                        = второто тримесечие на 2022 г.
                     
                     
                        1.3.2021 г.
                        3.6.2024 г.
                     
                     
                        1.12.2023 г.
                        2.6.2025 г.
                     
                  
                        10.   МКС: автоматизирана система за износа (AES)
                        
                        Този проект има за цел изпълнението на изискванията на МКС за износа и напускането.
                        
                           Компонент 1 —„Трансевропейска AES“. Целта на проекта е да се разработи допълнително съществуващата трансевропейска система за контрол на износа, за да бъде въведена цялата AES, която ще обхваща оперативните изисквания за процедурите и данните, предвидени в МКС, включително опростените процедури и централизираното оформяне на износа. Стремежът е той да обхване и разработването на интерфейси, хармонизирани със системата за движение и контрол на акцизни стоки (EMCS) и със системата NCTS. Една такава AES ще позволи пълна автоматизация на процедурите при износ и на формалностите при напускане. AES обхваща части, които ще бъдат разработени на централно и национално равнище, включително националните компоненти, чрез които се подава и обработва декларацията за износ и които позволяват последващ обмен на информация с митническото учреждение на напускане посредством общите компоненти на AES.
                        
                           Компонент 2 —„Подобряване на националните системи за износа“. В рамките на един процес извън обхвата на AES, но тясно свързан с нея, отделните национални системи трябва да бъдат подобрени със специфични национални елементи, свързани с формалностите при износ и/или напускане. Когато тези елементи не оказват влияние върху общата област за AES, те могат да бъдат обхванати в този компонент.
                     
                     
                        Член 6, параграф 1 и членове 16, 179 и 263—276 от Регламент (ЕС) № 952/2013
                     
                     
                        Целева дата на техническите спецификации
                        = четвъртото тримесечие на 2019 г.
                        (компонент 1)
                     
                     
                        1.3.2021 г.
                        (компонент 1)
                     
                     
                        1.12.2023 г.
                        (компонент 1)
                     
                  
                        Целева дата на техническите спецификации
                        = определя се от ДЧ
                        (компонент 2)
                     
                     
                        1.3.2021 г.
                        (компонент 2)
                     
                     
                        1.12.2023 г.
                        (компонент 2)
                     
                  
                        11.   МКС: информационни листове (INF) за специални режими
                        
                        Целта на този проект е да се разработи нова трансевропейска система в подкрепа и за опростяване на процесите на управление на данните от информационните листове и електронната обработка на данните от информационните листове в областта на специалните режими.
                     
                     
                        Член 6, параграф 1 и членове 16, 215 и 255—262 от Регламент (ЕС) № 952/2013
                     
                     
                        Целева дата на техническите спецификации
                        = второто тримесечие на 2018 г.
                     
                     
                        1.6.2020 г.
                     
                     
                        1.6.2020 г.
                     
                  
                        12.   МКС: специални режими
                        
                        Целта на този проект е да ускори, улесни и хармонизира специалните режими в целия Съюз чрез осигуряването на общи модели за оперативните процеси. В националните системи ще бъдат отразени всички промени на МКС, необходими за целите на митническото складиране, специфичната употреба, временния внос, активното и пасивното усъвършенстване.
                        Проектът ще се изпълнява на две части.
                        
                           Компонент 1 —„Национален специален режим при износ (SP EXP)“. Предоставя необходимите национални електронни решения за дейности по специални режими, свързани с износа.
                        
                           Компонент 2 —„Национален специален режим при внос (SP IMP)“. Предоставя необходимите национални електронни решения за дейности по специални режими, свързани с вноса.
                        Изпълнението на тези проекти ще се извърши чрез проектите, изброени в точки 10 и 14.
                     
                     
                        Член 6, параграф 1 и членове 16, 215, 237—242 и 250—262 от Регламент (ЕС) № 952/2013
                     
                     
                        Целева дата на техническите спецификации
                        = определя се от ДЧ (за компоненти 1 и 2)
                     
                     
                        1.3.2021 г.
                        (компонент 1)
                     
                     
                        1.12.2023 г.
                        (компонент 1)
                     
                  
                        Определя се от ДЧ като част от националния план
                        (компонент 2)
                     
                     
                        Определя се от ДЧ като част от националния план с период на въвеждане до 31.12.2022 г.
                        (компонент 2)
                     
                  
                        13.   МКС: уведомление за пристигане, уведомление за представяне и временно складиране
                        
                        Целта на този проект е да се определят процесите, свързани с уведомлението за пристигането на транспортното средство, представянето на стоките (уведомление за представяне) и декларацията за временно складиране, както е описано в МКС, и да се подкрепи хармонизацията на тези аспекти във всички държави членки по отношение на обмена на данни между търговците и митниците.
                        Проектът обхваща автоматизацията на процесите на национално равнище.
                     
                     
                        Член 6, параграф 1 и членове 16 и 133—152 от Регламент (ЕС) № 952/2013
                     
                     
                        Целева дата на техническите спецификации
                        = определя се от ДЧ, а за уведомлението за пристигане — в съответствие с графика за СКВ2
                     
                     
                        Определя се от ДЧ като част от националния план
                     
                     
                        Определя се от ДЧ като част от националния план с период на въвеждане до 31.12.2022 г.
                     
                  
                        14.   МКС: подобряване на националните системи за вноса
                        
                        Проектът е насочен към прилагане на всички изисквания за процедурите и данните, произтичащи от МКС, които се отнасят до областта на вноса (и които не са обхванати от някой от другите проекти, определени в работната програма). Това се отнася главно за промените по отношение на режима „допускане за свободно обращение“ (стандартни + опростени процедури), но обхваща също така въздействието, оказвано от други миграции на системи. Този проект се отнася до националните области на вноса, обхващащи националните системи за обработка на митнически декларации, както и други системи, като например националните счетоводни и платежни системи.
                     
                     
                        Член 6, параграф 1, член 16, параграф 1 и членове 53, 56, 77—80, 83—87, 101—105, 108—109, 158—187, 194—195 от Регламент (ЕС) № 952/2013
                     
                     
                        Целева дата на техническите спецификации
                        = определя се от ДЧ
                     
                     
                        Определя се от ДЧ като част от националния план
                     
                     
                        Определя се от ДЧ като част от националния план с период на въвеждане до 31.12.2022 г.
                     
                  
                        15.   МКС: централизирано оформяне на вноса
                        
                        Този проект цели да позволи поставяне на стоките под митнически режим посредством централизирано оформяне, така че икономическите оператори да могат да централизират дейността си от митническа гледна точка. Обработката на митническите декларации и физическото вдигане на стоките следва да бъдат координирани между съответните митнически учреждения. Това се отнася до трансевропейската система, съдържаща компоненти, разработени на централно и национално равнище.
                        Проектът ще се изпълнява на два етапа.
                        Етап 1: този етап ще обхване съчетание от централизирано оформяне и стандартни митнически декларации; централизирано оформяне и опростени митнически декларации и съответните допълнителни декларации (за уреждане на една опростена митническа декларация). Наред с това той ще обхване и поставянето на стоките под следните митнически режими: допускане за свободно обращение, митническо складиране, активно усъвършенстване и специфична употреба. И накрая, що се отнася до вида на стоките, този етап ще обхване всички видове стоки с изключение на акцизните стоки и стоките, към които се прилагат мерките на общата селскостопанска политика.
                        Етап 2: този етап ще обхване всичко, което е извън обхвата на етап 1, а по-конкретно — съчетание от централизирано оформяне и митническо деклариране чрез вписване в отчетността на декларатора и съответните допълнителни декларации; централизирано оформяне и допълнителни декларации за уреждане на повече от една опростена митническа декларация; централизирано оформяне и поставяне на стоки под режим временен внос; централизирано оформяне на акцизни стоки и централизирано оформяне на стоки, към които се прилагат мерките на общата селскостопанска политика.
                     
                     
                        Член 6, параграф 1 и членове 16 и 179 от Регламент (ЕС) № 952/2013.
                     
                     
                        Целева дата на техническите спецификации
                        = третото тримесечие на 2020 г.
                        Целева дата на техническите спецификации
                        = второто тримесечие на 2022 г.
                     
                     
                        1.3.2022 г.
                        2.10.2023 г.
                     
                     
                        1.12.2023 г.
                        2.6.2025 г.
                     
                  
                        16.   МКС: управление на обезпеченията
                        
                        Този проект има за цел да гарантира ефективното и ефикасно управление на различните видове обезпечения.
                        
                           Компонент 1 —„Управление на обезпеченията“: трансевропейската система ще обхване управлението на общите обезпечения, които може да бъдат използвани в повече от една държава членка, и мониторинга на референтната сума за всяка митническа декларация, допълнителна декларация или подходяща информация за необходимите данни за вписване в отчетността за съществуващите митнически задължения за всички митнически режими, както е предвидено в МКС, с изключение на транзита, който се обработва в рамките на проекта NCTS.
                        
                           Компонент 2 —„Национално управление на обезпеченията“: наред с това трябва да бъдат подобрени съществуващите на национално равнище електронни системи за управление на обезпеченията, валидни в една държава членка.
                     
                     
                        Член 6, параграф 1 и членове 16 и 89—100 от Регламент (ЕС) № 952/2013
                     
                     
                        Целева дата на техническите спецификации
                        = третото тримесечие на 2022 г.
                        (компонент 1)
                     
                     
                        2.10.2023 г.
                        (компонент 1)
                     
                     
                        2.6.2025 г.
                        (компонент 1)
                     
                  
                        Целева дата на техническите спецификации
                        = определя се от ДЧ
                        (компонент 2)
                     
                     
                        Определя се от ДЧ като част от националния план
                        (компонент 2)
                     
                     
                        Определя се от ДЧ като част от националния план с период на въвеждане до 2.6.2025 г.
                        (компонент 2)
                     
                  
                        17.   МКС: система за контрол на вноса (СКВ 2)
                        
                        Целта на тази програма е да повиши безопасността и сигурността преди пристигането на стоките, въвеждани в Съюза, чрез изпълнение на новите изисквания на МКС по отношение на подаването и обработката на обобщените декларации за въвеждане (ОДВ), а именно подаване на данните от ОДВ на няколко пъти и/или от различни лица и обмен на тези данни и на резултатите от анализа на риска между митническите органи. СКВ2 ще доведе до изцяло нова архитектура и поетапно подменяне на съществуващата трансевропейска система за контрол на вноса.
                        Програмата ще се изпълнява на три пускови етапа.
                        
                           Пусков етап 1: като един първи етап, този пусков етап ще обхване задължението на съответните икономически оператори (пощенски оператори и експресни куриери по въздушен транспорт) да предоставят минималните данни, т.е. набора от данни от ОДВ преди натоварване.
                        
                        
                           Пусков етап 2: като един втори етап, този пусков етап ще обхване въвеждането на пълния набор от нови задължения във връзка с ОДВ и свързаните с тях оперативни процеси и процеси за управление на риска за всички стоки, превозвани по въздух.
                        
                        
                           Пусков етап 3: като един трети етап, този пусков етап ще обхване въвеждането на пълния набор от нови задължения във връзка с ОДВ и свързаните с тях оперативни процеси и процеси за управление на риска за всички стоки, превозвани по море, вътрешни водни пътища, шосеен и железопътен транспорт (включително стоките в пощенски пратки, превозвани в такива транспортни средства).
                        
                     
                     
                        Член 6, параграф 1 и членове 16, 46, 47 и 127—132 от Регламент (ЕС) № 952/2013
                     
                     
                        Целева дата на техническите спецификации за всичките три пускови етапа
                        = второто тримесечие на 2018 г.
                     
                     
                        15.3.2021 г.
                        (Пусков етап 1)
                     
                     
                        1.10.2021 г.
                        (Пусков етап 1)
                     
                  
                        1.3.2023 г.
                        (Пусков етап 2)
                        1.3.2024 г.
                        (Пусков етап 3)
                     
                     
                        2.10.2023 г.
                        (Пусков етап 2)
                        1.10.2024 г.
                        (Пусков етап 3)
                     
                  Б.   Преглед на списъка
            
            
                        МКС: проекти, свързани с електронните системи
                     
                     
                        Дати на въвеждане/
                        периоди на въвеждане
                     
                     
                        2017 г.
                     
                     
                        2018 г.
                     
                     
                        2019 г.
                     
                     
                        2020 г.
                     
                     
                        2021 г.
                     
                     
                        2022 г.
                     
                     
                        2023 г.
                     
                     
                        2024 г.
                     
                     
                        2025 г.
                     
                  
                        
                                    1.
                                 
                                 
                                    МКС: система за регистрирани износители (REX)
                                 
                              
                     
                        1.1.2017 г.
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    2.
                                 
                                 
                                    МКС: система за обвързваща тарифна информация (ОТИ)
                                 
                              
                     
                        1.3.2017 г.
                        (етап 1 — стъпка 1)
                        2.10.2017 г.
                        (етап 1 — стъпка 2)
                        1.10.2019 г.
                        (етап 2)
                     
                     
                        X
                        X
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    3.
                                 
                                 
                                    МКС: митнически решения
                                 
                              
                     
                        2.10.2017 г.
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    4.
                                 
                                 
                                    Пряк достъп за търговците до европейските информационни системи (единно управление на потребителите и цифров подпис)
                                 
                              
                     
                        2.10.2017 г.
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    5.
                                 
                                 
                                    МКС: подобряване на системата на одобрените икономически оператори (ОИО)
                                 
                              
                     
                        1.3.2018 г.
                        (етап 1)
                        1.10.2019 г.
                        (етап 2 — част 1)
                        16.12.2019 г.
                        (етап 2 — част 2)
                     
                     
                         
                     
                     
                        X
                     
                     
                        X
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    6.
                                 
                                 
                                    МКС: подобряване на системата за регистрация и идентификация на икономическите оператори
                                 
                              (EORI 2)
                     
                     
                        1.3.2018 г.
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    7.
                                 
                                 
                                    МКС: Наблюдение 3
                                 
                              
                     
                        1.10.2018 г.
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    8.
                                 
                                 
                                    МКС: доказателство за съюзен статус
                                 
                              
                     
                        1.3.2024 г.
                        (етап 1)
                        2.6.2025 г.
                        (етап 2)
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                  
                        
                                    9.
                                 
                                 
                                    МКС: подобряване на новата компютризирана система за транзит (NCTS)
                                 
                              
                     
                        1.3.2021 г.—1.12.2023 г. (етап 5)
                        3.6.2024 г.—2.6.2025 г. (етап 6)
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                  
                        
                                    10.
                                 
                                 
                                    МКС: автоматизирана система за износа (AES) —
                                 
                              компонент 1: трансевропейска AES
                     
                     
                        1.3.2021 г.—1.12.2023 г.
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                  
                        
                                    10.
                                 
                                 
                                    МКС: автоматизирана система за износа (AES) —
                                 
                              компонент 2: подобряване на националните системи за износа
                     
                     
                        1.3.2021 г.—1.12.2023 г.
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                  
                        
                                    11.
                                 
                                 
                                    МКС: информационни листове (INF) за специални режими
                                 
                              
                     
                        1.6.2020 г.
                     
                     
                         
                     
                     
                         
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    12.
                                 
                                 
                                    МКС: специални режими —
                                 
                              компонент 1: национални специални режими при износ (SP EXP)
                     
                     
                        национално планиране
                        1.3.2021 г.—1.12.2023 г.— вж. също проект 10
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                  
                        
                                    12.
                                 
                                 
                                    МКС: специални режими —
                                 
                              компонент 2: национални специални режими при внос (SP IMP)
                     
                     
                        национално планиране за специални режими при внос (SP IMP)
                        (до 31.12.2022 г.) — вж. също проект 14
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                     
                         
                     
                  
                        
                                    13.
                                 
                                 
                                    МКС: уведомление за пристигане, уведомление за представяне и временно складиране
                                 
                              
                     
                        национално планиране
                        (до 31.12.2022 г.)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                     
                         
                     
                  
                        
                                    14.
                                 
                                 
                                    МКС: подобряване на националните системи за вноса
                                 
                              
                     
                        национално планиране
                        (до 31.12.2022 г.)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                     
                         
                     
                  
                        
                                    15.
                                 
                                 
                                    МКС: централизирано оформяне на вноса
                                 
                              
                     
                        1.3.2022 г.—1.12.2023 г. (етап 1)
                        2.10.2023 г.—2.6.2025 г. (етап 2)
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                        X
                     
                     
                        X
                     
                     
                        X
                     
                  
                        
                                    16.
                                 
                                 
                                    МКС: управление на обезпеченията —
                                 
                              компонент 1: трансевропейско управление на обезпеченията
                     
                     
                        2.10.2023 г.—2.6.2025 г.
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                  
                        
                                    16.
                                 
                                 
                                    МКС: система за управление на обезпеченията —
                                 
                              компонент 2: национално управление на обезпеченията
                     
                     
                        национално планиране
                        (до 2.6.2025 г.)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                  
                        
                                    17.
                                 
                                 
                                    МКС: система за контрол на вноса
                                 
                              (СКВ 2)
                     
                     
                        15.3.2021 г.—1.10.2021 г.
                        (Пусков етап 1)
                        1.3.2023 г.—2.10.2023 г.
                        (Пусков етап 2)
                        1.3.2024 г.—1.10.2024 г.
                        (Пусков етап 3)
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                         
                     
                     
                        X
                     
                     
                        X
                     
                     
                         
                     
                  
               (1)  Делегиран регламент на Комисията (EC) 2015/2446 от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (OB L 343, 29.12.2015 г., стр. 1).
            
               (2)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (OB L 343, 29.12.2015 г., стр. 558).
            
               (3)  Тази дата представлява началото на периода на въвеждане на електронните системи и е най-ранната дата, на която държавите членки въвеждат в експлоатация системите.
            
               (4)  Тази дата представлява краят на периода на въвеждане на електронните системи и е най-късната дата, до която системите следва да бъдат изцяло въведени, както и най-късната дата, до която всички икономически оператори следва да осъществят миграция; когато е приложимо, датата ще се определя от държавите членки и е крайната дата на действие на преходния период.